তানজাহ অভিযান (৭৪০)

**তানজাহ অভিযান ছিল** মায়সারা আল-মাতগারির নেতৃত্বে পরিচালিত একটি সামরিক অভিযান, যেখানে তিনি ও তাঁর অনুসারীরা উমাইয়া খিলাফতের বিরুদ্ধে বিদ্রোহ করেন। তিনি নিজের বারবার অনুসারীদের নিয়ে তানজাহের দিকে অগ্রসর হন এবং সেখানে তিনি শহরের উমাইয়া গভর্নরকে পরাজিত করে তানজাহ শহরে প্রবেশ করেন। পরবর্তীতে এই শহরটি উমাইয়াদের বিরুদ্ধে চলমান বিপ্লবের একটি গুরুত্বপূর্ণ ঘাঁটিতে পরিণত হয়।

## পটভূমি
উত্তর আফ্রিকায় বার্বার বিদ্রোহের মূল কারণ ছিল উমাইয়া শাসক উবায়দুল্লাহ ইবনুল হাবহাবের কিছু নীতিমালা। তিনি জনগণের উপর অত্যধিক কর আরোপ করেন এবং স্থানীয় বারবারদের প্রতি তার আচরণ স্বেচ্ছাচারী ও অন্যায়মূলক ছিল।  তার অধীনস্থ অনেক কর্মকর্তাও একই ধরনের নীতি অনুসরণ করত; বিশেষ করে তানজাহ দায়িত্বপ্রাপ্ত কর্মকর্তা। এ পরিস্থিতিতে মাইসারা আল-মাতগারির নেতৃত্বে একটি বারবার প্রতিনিধি দল খলিফা হিশাম ইবনে আবদুল মালিকের শাসনামলে দামেস্কে যায়। তারা শাসকদের পক্ষ থেকে সংঘটিত অন্যায় ও অত্যাচারের বিরুদ্ধে একাধিক অভিযোগ পেশ করে। কিন্তু সেখানে তারা এমন কাউকে খুঁজে পায়নি, যে তাদের কথা গুরুত্ব দিয়ে শুনবে বা কোনো ব্যবস্থা নেবে। ফলস্বরূপ, তারা নিজেদের দেশে ফিরে আসে এবং মাগরেবে মায়সারা আল-মাতগারির নেতৃত্বে বিদ্রোহের বিস্ফোরণ ঘটে। পরবর্তীতে মায়সারা আল-মাতগারি ৭৪০ সালের বিদ্রোহের নেতা হন। 

## অভিযান

### তানজাহ দখল
বিদ্রোহটি ৭৪০ সালের ১৫ আগস্ট পূর্বপরিকল্পনা অনুযায়ী একসঙ্গে বিভিন্ন স্থানে শুরু হয়। এর দ্রুত সাফল্য প্রমাণ করে যে, এটি অত্যন্ত পরিকল্পিত ছিল এবং এর গোপনীয়তা যথাযথভাবে রক্ষা করা হয়েছিল। বিদ্রোহীরা মাইসারা আল-মাতগারিকে খলিফা হিসেবে আনুগত্যের শপথ প্রদান করে।  মাইসারা বিদ্রোহী বাহিনীকে নেতৃত্ব দিয়ে তানজাহের গভর্নর উমর আল-মুরাদির বিরুদ্ধে অভিযান পরিচালনা করেন। উমর আল-মুরাদি শহর থেকে বের হয়ে যুদ্ধে অংশ নেন; কিন্তু তিনি ও তার অধিকাংশ সৈন্য খুব দ্রুতই নিহত হন। এরপর বারবাররা তানজাহ শহর দখল করে, যা উত্তর আফ্রিকার পশ্চিমাঞ্চলের প্রধান সামরিক ঘাঁটি হিসেবে পরিচিত ছিল।

বর্ণনা অনুযায়ী, তারা কেবল লোভী উমাইয়া শাসক উমর আল-মুরাদিকেই হত্যা করেনি, বরং সুস্থ ও অক্ষম অনেক আরবকেও হত্যা করে। এমনকি অল্পবয়সী ও বয়স্ক শিশুরা পর্যন্ত তাদের থেকে রেহাই পায়নি। এরপর আরব নারীদের বন্দী করা হয়। এভাবে তারা খারিজি মতবাদের নীতিমালা প্রয়োগ করে।

### সুস আল-আদনার যুদ্ধ
মায়সারা আল-মাতগারি তানজাহে শাসক হিসেবে আব্দুল আ'লা ইবন লারিজ আল-আফরিকীকে নিয়োগ দেন এবং নিজে সুস আল-আদনা শহরের দিকে অগ্রসর হন, যেখানে ইসমাইল ইবন উবায়দুল্লাহ শাসনকার্য পরিচালনা করতেন। ইসমাইল তার বিরুদ্ধে একটি সেনাবাহিনী পাঠান; কিন্তু মায়সারা সেই বাহিনীকে পরাজিত করেন। এরপর মায়সারা রাতে উমাইয়া বাহিনীর শিবিরে আকস্মিক আক্রমণ চালান এবং ইসমাইলকে হত্যা করে।

এই পর্যায়ে বিদ্রোহীরা আধুনিক মরক্কোর প্রায় পুরো অঞ্চল নিজেদের নিয়ন্ত্রণে নিয়ে আসে। এই প্রাথমিক বিজয়গুলো মাগরিব জুড়ে আরব শাসনের বিরুদ্ধে বিদ্রোহের আগুনকে আরো উসকে দেয়। ফলস্বরূপ বারবার জনগণ তাদের নিজ নিজ শহরে উমাইয়া গভর্নরদের বিরুদ্ধে বিদ্রোহ করে; কেউ তাদের হত্যা করে; আর কেউ তাদের শহর থেকে বিতাড়িত করে। 

## পরবর্তী অবস্থা
এভাবে এক পর্যায়ে বিদ্রোহীরা মায়সারার প্রতি অসন্তুষ্ট হয়ে ওঠে এবং তাকে হত্যা করে। তার পরিবর্তে তারা খালিদ ইবনে হামিদ আল-জানাতিকে খলিফা হিসেবে আনুগত্যের শপথ প্রদান করে। তিনি উত্তর মরক্কোর বিভিন্ন গোত্রকে নেতৃত্ব দিয়ে চেলিফ নদীর দিকে অগ্রসর হন এবং পূর্বমুখী যাত্রাপথে আরব বাহিনীকে পরাজিত করেন। তার এই অগ্রযাত্রার সময় সংঘটিত “অভিজাতদের যুদ্ধ” আরব অভিজাতদের সেরা অংশকে ভয়াবহভাবে হত্যা করা হয়, যা তাদের জন্য এক লজ্জাজনক বিপর্যয়ে পরিণত হয়।

## আরো দেখুন

* আমাজিগ জাতি
* মুসলিমদের মাগরেব বিজয় 

## তথ্যসূত্র


## গ্রন্থপঞ্জি

*
*
*
*
*
*

বিষয়শ্রেণী:উমাইয়া খিলাফতের বিরুদ্ধে বিদ্রোহ